ผู้การสยบข่าว จับคนฆ่า น้องชมพู่ เตรียมแถลงสื่อฯศุกร์นี้ 
ผบก.มุกดาหาร ยืนยันยังไม่มีการออกหมายจับผู้ต้องหาคดี น้องชมพู่ ส่วนความคืบหน้าขอให้เป็นความลับ เพราะเกรงจะเสียรูปคดี เตรียมเรียกสื่อมวลชนมาฟังการแถลงทุก 5 วัน 7 วัน หลังกระพือข่าวกันครึกโครมรายวัน จากปริศนาการเสียชีวิตของน้องชมพู่เด็กหญิง 3 ขวบ ที่พบเป็นศพบนภูเหล็กไฟ บ้านกกกอก หมู่ 2 ต.กกตูม อ.ดงหลวง จ.มุกดาหาร ห่างจากบ้าน 2 กิโลเมตร ตั้งแต่วันที่ 14 พ.ค. 63 ผ่านมาเกือบ 2 เดือน ยังไม่มีการแจ้งข้อหาดำเนินคดีผู้ใดความคืบหน้าเวลา 15.00 น. ท่ามกลางกระแสข่าว ตำรวจกำลังจะออกหมายจับผู้ต้องหาฆ่าน้องชมพู่ วันที่ 8 ก.ค. พล.ต.ต.อรรคพงศ์ พิมลศิริ ผบก.ภ.จ.มุกดาหาร กล่าวในเรื่องนี้ว่า คดีของน้องชมพู่ในตอนนี้ไม่สามารถเปิดเผยได้ว่าคดีมีความคืบหน้าไปกี่เปอร์เซ็นต์ เพราะกลัวเสียรูปคดีแต่ในขณะนี้พูดได้ว่า ยังไม่มีการออกหมายจับผู้ต้องหาคนใดทั้งสิ้น และคาดว่าในวันศุกร์ที่ 10 ก.ค.63 จะเปิดแถลงข่าวให้ผู้สื่อข่าวทราบความก้าวหน้าของคดี จากนั้นทุกๆ 5 วัน หรือ 7 วัน จะแจ้งข่าวสารใหม่ๆของคดีของน้องชมพู่ให้ผู้สื่อข่าวได้ทราบความคืบหน้าของคดี.
ผบก.มุกดาหาร ยืนยันยังไม่มีการออกหมายจับผู้ต้องหาคดีน้องชมพู่ส่วนความคืบหน้าขอให้เป็นความลับ เพราะเกรงจะเสียรูปคดี เตรียมเรียกสื่อมวลชนมาฟังการแถลงทุก 5 วัน 7 วัน หลังกระพือข่าวกันครึกโครม
น้องชมพู่,น้องชมพู่ล่าสุด,แม่น้องชมพู่,ลุงพล,คดีน้องชมพู่ล่าสุด,คดีน้องชมพู่,ข่าวทั่วไป